Horváthová, Eva, poslankyňa NR SR (2014-06-24):
Vážený pán predseda Národnej rady, vážený predkladateľ, vážené pani poslankyne, páni poslanci, dovoľte mi pár slov ku vrátenému návrhu zákona č. 578, ktorý vrátil pán prezident Ivan Gašparovič. Možno neviete všetci, čo je dôvodom toho, prečo tento zákon bol vrátený. Dovoľte mi ozrejmiť tieto fakty, ktoré, ktoré tomu nasledovali. Zo slov pána prezidenta vyberám. Vo všeobecnej časti dôvodovej správy k vládnemu návrhu zákona, tlač 884, sa okrem iného konštatuje, že precizuje sa zoznam prioritných chorôb vzhľadom na zákon č. 576/2004 o zdravotnej starostlivosti v službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 160/2013 Z. z. ktorým sa zmenil zoznam chorôb podľa medzinárodnej klasifikácie chorôb. Takmer totožné odôvodnenie k čl. 3 k štvrtému bodu sa uvádza v osobitnej časti dôvodovej správy vládneho návrhu zákona s tým rozdielom, že nové znenie prílohy č. 3 k zákonu č. 577/2004 Z. z. je legislatívno-technická úprava súvisiaca s precizovaním zoznamu prioritných chorôb. Pán prezident vzhľadom na ustanovenia, ktoré uvádza vo svojom liste, platného a účinného zákona č. 577/2004 po porovnaní čl. 3 štvrtého bodu prílohy č. 3 schváleného zákona s prílohou č. 1 zoznam chorôb k zákonu č. 576/2004 v znení zákona č. 160/2013 dospel k záveru, že rozsah prioritných chorôb, pri ktorých sa zdravotné výkony plne alebo čiastočne uhrádzajú na základe verejného zdravotného poistenia, nemôže byť takmer totožný so zoznamom chorôb, ktoré obsahuje príloha č. 1 zákona č. 576/2004 Z. z. v znení zákona č. 160/2013. Pán prezident usúdil, že pri niektorých prioritných chorobách, ktoré sú uvedené v čl. 3 v štvrtom bode v prílohe č. 3 schváleného zákona, by podľa môjho názoru nebola vhodná ich úhrada najmä plná na základe verejného zdravotného poistenia. Preto sa rozhodol schválený zákon vrátiť s návrhom na vypustenie čl. 3 štvrtého bodu prílohy č. 3 k zákonu č. 577/2004 Z. z. Aj kvôli tomuto zákonu som sa zúčastnila na rokovaní zdravotníckeho výboru, kde nebolo prerokované, neboli prerokované hlavné dôvody a podrobnejšie vysvetlenia toho, prečo tento zákon je schválený. Zámerne som čítala slová pána prezidenta, pretože vás chcem poinformovať aj o liste, ktorý písali poslanci klubu OĽaNO pánovi prezidentovi, aby tento zákon stiahol. Ako budete vidieť, tie dôvody, ktoré uvádzame my, sú totožné s tými, ktoré uvádza pán prezident. Čo sa týka vyjadrenia ministerstva, mediálne bolo teda oznámené, že došlo k nejakej administratívnej chybe, ktorá by mohla spôsobiť to, že tento zákon po prijatí nebude v súlade s ústavou. Takže dovoľte mi povedať konkrétne, čo sa stalo a čo sa do tejto prílohy dostalo, podľa môjho názoru možno nechtiac, avšak dôsledky, ktoré to môže mať, sú dosť, podľa môjho názoru, závažné a chcem, aby odzneli v tejto sieni, aby ste všetci vedeli o tom, čo, čo sa vlastne stalo. Takže dovoľte citáciu z lista, ktorá, z listu, ktorý išla pánu prezidentom a sme presvedčení o tom, že reagoval práve na náš list: Vážený pán prezident, dňa 28. mája 2014 bol Národnou radou Slovenskej republiky schválený vládny návrh zákona, ktorým sa mení a dopĺňa zákon č. 578/2004 Z. z. pod parlamentnou tlačou č. 884. Súčasťou čl. 3 štvrtého bodu schváleného vládneho návrhu je úplne nové znenie rozsiahlej prílohy č. 3 zoznam prioritných chorôb zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia. Predmetné nové znenie prílohy č. 3 tohto zákona zaberá viac ako tristo strán schváleného vládneho návrhu a v osobitnej časti dôvodovej správy k schválenému vládnemu návrhu je stručne odôvodnené takto. Citujem: „Legislatívno-technická úprava súvisiaca s precizovaním zoznamu prioritných chorôb vzhľadom na zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 160/2013 Z. z. , ktorým sa zmenil zoznam chorôb podľa medzinárodnej klasifikácie chorôb.“ To je dôvod tejto tristo stranovej prílohy, ktorý uvádza ministerstvo. Podobný dôvod je uvedený aj vo všeobecnej časti dôvodovej správy, precizuje sa zoznam prioritných chorôb vzhľadom na zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 160/2013 Z. z., ktorým sa zmenil zoznam chorôb podľa medzinárodnej klasifikácie chorôb. Zmenou v porovnaní s platnou prílohou č. 3 zákona č. 577/2004 Z. z. je predovšetkým uvádzanie výlučne názvov konkrétnych prioritných chorôb a nie názvov hlavnej diagnózy a názvov členenej diagnózy ako doteraz. V tejto súvislosti sme si dovolili poukázať na skutočnosť, že v dôvodovej správe k schválenému návrhu k vládnemu návrhu zákona nie je v rámci predmetného precizovania vôbec spomenuté uskutočnenie a doplnenie takých konkrétnych nových prioritných chorôb do prílohy č. 3 zákona č. 577/2004 Z. z. v porovnaní s platným právnym stavom, ako sú napríklad lekársky potrat vrátane úplného alebo bližšie neurčeného potratu bez komplikácií, ktorý nie je podľa novej prílohy č. 3 k zákonu č. 577/2004 Z. z. obmedzený na zdravotné dôvody. Iný potrat. Vrátane úplne alebo bližšie neurčeného potratu bez komplikácii, ktorý nie je podľa novej prílohy č. 3 k zákonu č. 577/2004 Z. z. obmedzený na zdravotné dôvody. Neúspešný lekársky pokus o potrat akýkoľvek bez komplikácii, iný a bližšie neurčený neúspešný pokus o potrat, akýkoľvek bez komplikácii, ako aj choroby a stavy spojené s umelým oplodnením. Vzhľadom na spôsob novelizácie zvolený predkladateľom, to znamená kompletné nové znenie prílohy č. 3 k zákonu 577/2004 Z. z. a nie jej konkrétne zmeny a doplnenia a dĺžku nového zoznamu prioritných chorôb je toto doplnenie mnohých morálne neprijateľných výkonov a stavov označených v schválenom vládnom návrhu z nepochopiteľných dôvodov za prioritné choroby v paragrafovom znení ľahko prehliadnuteľné. Predpokladáme, že čo sa týka problematiky potratov mali sa nahradiť súčasne členené diagnózy, ktoré patria k hlavným diagnózam s kódom O 03, to jest spontánny potrat a O 08 komplikácie po potrate a mimo maternicovom a molárnom tehotenstve konkrétnymi zodpovednými, zodpovedajúcimi prioritnými chorobami. Zákonodarca však pre nás z nepochopiteľných dôvodov, zo stručného odôvodnenia sa totižto nedajú zistiť, svojvoľne doplnil do zoznamu prioritných chorôb aj stavy a výkony označené kódmi O 04 – O 07, to znamená lekársky potrat, iný potrat, bližšie neurčený potrat a pokusy o nich, ktoré budem spomínať neskôr, ktoré sa v súčasnosti nachádzajú iba v prílohe č. 1 zákona č. 576/2004 Z. z. v zozname chorôb. Na prvý pohľad by sa mohlo zdať, že nejde o závažnú zmenu, spôsob úhrady zdravotných výkonov pri chorobe uvedenej v zozname chorôb a pri liečbe choroby uvedenej v zozname prioritných chorôb je však diametrálne odlišný. Na základe spôsobeného v dôsledku, to jest povinné plné hradenie zdravotných výkonov poskytnutých pri liečbe akejkoľvek choroby uvedenej v zozname prioritných chorôb na základe verejného zdravotného poistenia, nemožno podľa nášho názoru takéto pochybné rozšírenie okruhu prioritných chorôb akceptovať. Okrem neprijateľnosti takejto právnej úpravy z morálneho hľadiska si dovolíme zdôrazniť aj závažný negatívny finančný dopad na rozpočet verejnej správy, to znamená finančné prostriedky by sa z verejného zdravotného poistenia mali vynakladať len na zdravotné výkony, ktoré by smerovali k záchrane života alebo zdravia a poukázať na absenciu predchádzajúcej spoločenskej diskusie o takejto závažnej zmene. V prípade, ak by takýto zákon nadobudol platnosť v jeho nezmenenom znení, máme za to, že od 1. júla 2014 bude plné uhrádzanie zdravotných výkonov na základe verejného zdravotného poistenia povinné aj pri liečbe viacerých chorôb, výkonov a stavov, ktoré sú označené síce za prioritné, v skutočnosti však morálne neprijateľné. Podľa § 3 ods. 2 zákona č. 577/2004 Z. z. sa totiž na základe verejného zdravotného poistenia plne uhrádzajú aj zdravotné výkony vedúce k zisteniu choroby a poskytnuté pri liečbe choroby uvedenej v zozname prioritných chorôb, ktorý je v prílohe č. 3 bez akejkoľvek výnimky. Plne uhrádzanými zdravotnými výkonmi poskytnutými pri liečbe prioritnej choroby sú v zmysle § 3 ods. 3 zákona č. 577/2004 Z. z. zdravotné výkony, ktoré vedú nie len k záchrane života, ale aj k vyliečeniu choroby, zabráneniu vzniku závažných zdravotných komplikácii, zabráneniu zhoršenia závažnosti choroby alebo jej prechodu do chronického štádia, zmierneniu prejavov choroby určenej prevencii vrátane podania očkovacej látky pri povinnom očkovaní. Nové znenie prílohy č. 3 zákona 577/2004 Z. z. tak, ako bolo podané do Národnej rady, žiaľ, obsahuje väčšie množstvo morálne neakceptovateľných stavov, výkonov a chorôb, z ktorých väčšina je v súčasnosti uvedená v prílohe č. 1, zoznam chorôb, zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a tak ďalej. Uvedenie choroby výlučne v prílohe č. 1, zoznam chorôb, má za následok takýto spôsob úhrady podľa § 3 ods. 8 zákona 577/2004 Z. z. Citujem: „Na základe verejného zdravotného poistenia sa plne alebo čiastočne uhrádzajú, alebo sa neuhrádzajú zdravotné výkony, poskytnuté pri liečbe inej, ako prioritnej choroby uvedenej v zozname chorôb, pri ktorých sa zdravotné výkony plne alebo čiastočne uhrádzajú alebo sa neuhrádzajú na základe verejného zdravotného poistenia.“ Iné ako prioritné choroby sú choroby uvedené v osobitnom predpise v prílohe č. 1 zákona 576/2004 okrem prioritných chorôb uvedených v prílohe č. 3 zákona 577/2004 Z. z.. Najmenej v jednej tretine chorôb uvedených v zozname chorôb sa zdravotné výkony plne uhrádzajú na základe verejného zdravotného poistenia, najviac v jednej šestine chorôb uvedených v zozname chorôb sa zdravotné výkony neuhrádzajú na základe verejného zdravotného poistenia a v ostatných chorobách uvedených v zozname chorôb sa zdravotné výkony čiastočne uhrádzajú na základe verejného zdravotného poistenia. V prílohe č. 2 nariadenie vlády č. 777/2004 Z. z. je uvedený aj rozsah úhrady zdravotných výkonov pri chorobách zo zoznamu chorôb. Čo sa týka uhrádzania zdravotných výkonov v súvislosti s vykonávaním potratov, v súčasnosti sú v platnom zozname prioritných chorôb uvedené len nasledovné relevantné choroby. Pod číslom diagnózy O 03 je spontánny potrat a pod číslom diagnózy O 08 komplikácie po potrate a mimomaternicovom molárnom tehotenstve. Tie komplikácie sú tu potom po diagnózach vymenované, takže nebudem ich všetky čítať. To znamená, dá sa opodstatnenie, teda hradenie takýchto potratov chápať. Relevantná časť nového zoznamu prioritných chorôb podľa schváleného vládneho návrhu obsahuje niektoré kódy a niektoré diagnózy... (Prerušenie vystúpenia predsedajúcim.)